Der alten rat versmahet· nv den kinden
Der alten rat versmahet· nv den kinden
vnbetwungen·
sint die ivngen·
ane reht wir leben·
vntrúwe hat gemachet dc wir vinden·
in dem lande·
mange schande·
uns ist vúr froͤide gegeben·
vngenade blôze  hv̊be· wuͤste lant·
da man e wirt in vollen steten vroͤiden vant·
dane kret dú henne noh der hane· ein pfawe ist niender da
die weide en esent geisse noh rinder ros noh schaf·
dane brechent ǒch die gloggen nieman sinen slaf·
dú kirche ist oͤde ir sult den pfaffen sv̊chen anderswa·

Deutsche Philologie
Deutschland
12. Jahrhundert
Mittelhochdeutsch
Versdichtung
Codex Manesse